

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKA NAČELNICA**

KLASA: 112-03/20-01/34

URBROJ: 2188/12-03/01-20-1

Tovarnik, 30.11.2020. godine

Na temelju članka 48. Statuta Općine Tovarnik (Službeni vjesnik Vukovarsko-srijemske županije 4/13, 14/13, 1/18, 6/18/, 3/20, pročišćeni 9/20), te Odluke o financiranju Ministarstva rada i mirovinskog sustava Klasa: 910-04/17-09/92, ur.br: 524-06-01-02/1-20-99 od 18. lipnja 2020. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020. Zaželi - Program zapošljavanje žena – faza II“, Broj poziva: UP.02.1.1.13, Kodni broj Ugovora: UP.02.1.1.13.0079. od 18. lipnja 2020. godine Općina Tovarnik raspisuje:

**JAVNI POZIV  
za prijem u radni odnos na određeno vrijeme u Općini Tovarnik za potrebe provedbe aktivnosti u sklopu Projekta „Zaželi“ – faza II – programa zapošljavanja žena na području Općine Tovarnik**

**radnica za potporu i podršku starijim osobama i osobama u nepovoljnom položaju**

1. Broj traženih radnica: 1 osoba

2. Vrsta zaposlenja: zamjena za bolovanje

3. Radno vrijeme: puno radno vrijeme

4. Mjesto rada: poslovi će se obavljati na području Općine Tovarnik ( naselje Tovarnik)

5. Javni poziv vrijedi: od 01.12.2020. – 09.12.2020.g.

6. Radno iskustvo: Poželjno radno iskustvo na sličnim poslovima

7. Opis poslova:

* pomoć u dostavi namirnica, lijekova i drugih potrepština,
* pomoć u pripremi obroka u kućanstvima korisnika,
* pomoć u održavanju čistoće stambenog prostora/domova korisnika,
* pomoć pri oblačenju, svlačenju i održavanju osobne higijene korisnika,
* pomoć u socijalnoj integraciji, posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.),
* pružanje podrške korisnicima kroz razgovore i druženje te uključivanje u društvo,
* pratnja i pomoć u raznim društvenim aktivnostima.



8. Kandidati moraju ispunjavati slijedeće uvjete za prijem u radni odnos:

* nezaposlene žene bez obzira na duljinu prijave u evidenciji HZZ-a s naglaskom na žene starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice o drogama, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice, majka djece s 3 i više malodobne djece, majka djeteta s teškoćama u razvoju, majka djeteta oboljelog od malignih bolesti, majka djeteta udovica, samohrana majka.
* nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem.

7. Prijavi na Javni poziv kandidati su dužni priložiti:

- prijava za posao

- životopis (uz obveznu naznaku kontakt broja)

- preslika osobne iskaznice

- preslika dokaza o završenoj školi

- potvrdu izdanu od HZZ kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog poziva)

-potvrdu izdanu od HZMO o stažu ( e-ispis)

- vlastoručno ispunjenu i potpisanu Izjavu o pristanku na osposobljavanje (može se preuzeti na stranicama Općine Tovarnik [www.općina-tovarnik.hr](http://www.općina-tovarnik.hr)

- vlastoručno potpisanu privolu kandidata o prihvaćanju javne objave podataka kandidata prijavljenog na natječaj na službenim internetskim stranicama Općine Tovarnik,

Osobe koje se prijavljuju na javni poziv dužne su dostaviti svoju prijavu, u roku od 8 dana od dana objave Javnog poziva na mrežnoj stranici Hrvatskog zavoda za zapošljavanje, na adresu:

Općina Tovarnik, A.G.Matoša 2, 32249 Tovarnik, putem pošte (preporučeno) najkasnije do 09.12.2020. godine s naznakom:

**„Javni poziv – Projekt „Zaželi “ – faza II – programa zapošljavanja žena na području Općine Tovarnik– NE OTVARAJ“**



Podnositeljice su (ako pripadaju), u životopisu dužne naznačiti kojoj skupini iz točke 8 pripadaju te priložiti odgovarajuću potvrdu npr. za žene s invaliditetom : Rješenje o invaliditetu.

Nepravovremene i nepotpune prijave neće se razmatrati.

Javni poziv će biti objavljen na web stranicama Hrvatskog zavoda za zapošljavanje i internetskoj stranici Općine Tovarnik –www.općina-tovarnik.hr.

OPĆINSKA NAČELNICA:

Ruža V. Šijaković

